A Bíróság (hetedik tanács) 2024. március 14-i végzése (a Curtea de Apel Iaşi [Románia] előzetes döntéshozatal iránti kérelme) – Elite Games SRL kontra Administraţia Judeţeană a Finanţelor Publice Vaslui, Direcţia Generală Regională a Finanţelor Publice Iaşi
(C-576/23. sz. ügy1, Elite Games)
(Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Adózás – Hozzáadottérték-adó (héa) – 2006/112/EK irányelv – 98. cikk – A III. melléklet 7. pontja – A tagállamok azon lehetősége, hogy bizonyos termékértékesítésekre és szolgáltatásnyújtásokra kedvezményes héamértéket alkalmazzanak – Vidámparkba szóló belépőjegy – A „vidámpark” fogalma)
Az eljárás nyelve: román
A kérdést előterjesztő bíróság
Curtea de Apel Iaşi
Az alapeljárás felei
Felperes: Elite Games SRL
Alperesek: Administraţia Judeţeană a Finanţelor Publice Vaslui, Direcţia Generală Regională a Finanţelor Publice Iaşi
Rendelkező rész
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 98. cikkének (2) bekezdését az ezen irányelv III. mellékletének 7. pontjával összefüggésben
a következőképpen kell értelmezni:
nem tartozik az e 7. pont értelmében vett „vidámpark” fogalma alá az üzlethelyiségekben vagy bevásárlóközpontokban elkülönített területen egyéni vagy csoportos használatra szolgáló olyan játékautomaták elhelyezése, amelyek a birtokosuktól megvásárolt zsetonokkal vagy a részére történő díjfizetést követően működnek. Következésképpen az e játékautomatákhoz való hozzáférést biztosító szolgáltatások nem részesülhetnek azon kedvezményes hozzáadottértékadó-mértékben, amelyet a tagállamok a vidámparkba szóló belépőjegyre alkalmazhatnak.
____________
1 A benyújtás napja: 2023.9.18.